open-index/open-wikipedia-markdown huggingface dataset:
Μάριος Ηλιάδης

Ο **Μάριος Ηλιάδης** είναι Ελληνοκύπριος δικηγόρος και πολιτικός. Διετέλεσε Υπουργός Συγκοινωνιών και Έργων της Κύπρου.

## Βιογραφικά στοιχεία
Ο Μάριος Ηλιάδης γεννήθηκε στη Λεμεσό στις 15 Αυγούστου 1944. Μετά την αποφοίτηση του από το Λανίτειο Γυμνάσιο, σπούδασε νομικά στο Γκρέις Ιν, από όπου αποφοίτησε το 1964 με τον τίτλο του Barrister-at-Law. Στη συνέχεια σπούδασε στη Νομική Σχολή του Πανεπιστημίου Αθηνών, από όπου αποφοίτησε το 1969 με πτυχίο νομικής. Το 1971 ξεκίνησε να ασκεί το επάγγελμα του δικηγόρου στη Λεμεσό.

Τον Ιούλιο του 1977 διορίστηκε μέλος του Πειθαρχικού Συμβουλίου που συστάθηκε βάσει του Νόμου Περί Εκδικάσεως Πειθαρχικών Παραπτωμάτων που σχετίζονται με το πραξικόπημα του Ιούλιο του 1974.

Μετά το τέλος της υπουργικής του θητείας, διορίστηκε πρόεδρος των Κυπριακών Διυλιστηρίων. Παραιτήθηκε τον Φεβρουάριο του 1983 για λόγους ηθικής τάξης, λόγω της ενεργής υποστήριξης του υπέρ της υποψηφιότητας ανθυποψηφίου του προέδρου Σπύρου Κυπριανού στις προεδρικές εκλογές του 1983. Την περίοδο 1990-1994 διετέλεσε πρόεδρος του διοικητικού συμβουλίου του Ραδιοφωνικού Ιδρύματος Κύπρου.

Είναι νυμφευμένος με τη Ζωρζέτ Κουγιουμτζιάν Ηλιάδη και έχουν έναν γιο τον Μάρκο.

## Πολιτική διαδρομή
Στις 9 Μαρτίου 1978 διορίστηκε Υπουργός Συγκοινωνιών και Έργων στην Κυβέρνηση Σπύρου Κυπριανού 1978, θέση στην οποία παρέμεινε έως τις 9 Σεπτεμβρίου 1980.

Είναι υποψήφιος Πρόεδρος της Κυπριακής Δημοκρατίας στις Προεδρικές Εκλογές του 2023. 

## Παραπομπές

## Πηγές
*
*

|-

Κατηγορία:Κύπριοι δικηγόροι
Κατηγορία:Υπουργοί Συγκοινωνιών και Έργων (Κύπρος)
Γεώργιος Χατζηκώστας

Στο λήμμα "Γεώργιος Χατζικώστας" θα έπρεπε να προηγείται η πληροφόρηση για τον Εθνικό Ευεργέτη εξ Ιωαννίνων. Όλα τα σχετικά στοιχεία υπάρχουν στον παρακάτω σύνδεσμο του ΕΚΠΑ.http://micro-kosmos.uoa.gr/gr/magazine/ergasies_foititon/ettap/2014-15/edu/istoriko.htm

Ο **Γεώργιος Χατζηκώστας** είναι Ελληνοκύπριος πολιτικός μηχανικός και πολιτικός. Διετέλεσε Υπουργός Συγκοινωνιών και Έργων της Κύπρου.

## Βιογραφικά στοιχεία
Ο Γεώργιος Χατζηκώστας γεννήθηκε στη Λευκωσία το 1922. Φοίτησε στο Παγκύπριο Γυμνάσιο. Σπούδασε στο πολιτικός μηχανικός στο Hampton Engineering College του Πανεπιστημίου του Λονδίνου, ως υπότροφος του Βρετανικού Συμβουλίου. Για τρία χρόνια εργάστηκε σε εργοληπτικούς οίκους σε έργα πολεμικής χρήσεως και ειδικά στο πλωτό λιμάνι που χρησιμοποιήθηκε κατά την απόβαση των συμμάχων στη Νορμανδία. Επέστρεψε στην Κύπρο το 1945, όπου και διορίστηκε ως πολιτικός μηχανικός στα Δημόσια Έργα. Ίδρυσε το Τμήμα Οδών των Δημοσίων Έργων, του οποίου αποτέλεσε διευθύνων μηχανικός.

Λόγω διαφωνιών με την αποικιοκρατική κυβέρνηση στο εθνικό θέμα της Κύπρου, αποχώρησε από την κυβερνητική υπηρεσία το 1957. Την περίοδο 1957-1974 διετέλεσε διευθύνων σύμβουλος-μηχανικός, μέλος του διευθυντικού προσωπικού και διευθύνων σύμβουλος μεγάλων εργοληπτικών εταιρειών στην Κύπρο. Το 1975 ανέλαβε εργασία στη Διεθνή Τράπεζα στην Ουάσινγκτον, όπου σύντομα προβιβάστηκε στη θέση ανώτερου συμβούλου μηχανικού. Από τη θέση αυτή εργάστηκε σε προγράμματα αναπτύξεως σε πολλές αναπτυσσόμενες χώρες.

Επιπρόσθετα, διετέλεσε μέλος και πρόεδρος του διοικητικού συμβουλίου της Αρχής Ηλεκτρισμού Κύπρου, πρόεδρος του Συνδέσμου Πολιτικών Μηχανικών και Αρχιτεκτόνων και πρόεδρος του Ροταριανού Ομίλου Αμμοχώστου.

Είναι νυμφευμένος με την Κλειώ, το γένος Μιχαηλίδη.

## Πολιτική διαδρομή
Στις 12 Σεπτεμβρίου 1980 διορίστηκε Υπουργός Συγκοινωνιών και Έργων στην Κυβέρνηση Σπύρου Κυπριανού 1978, θέση στην οποία παρέμεινε έως τις 19 Απριλίου 1982.

## Παραπομπές

## Πηγές
*
*

|-

Κατηγορία:Κύπριοι πολιτικοί μηχανικοί
Κατηγορία:Υπουργοί Συγκοινωνιών και Έργων (Κύπρος)
Κατηγορία:Κυβέρνηση Σπύρου Κυπριανού 1978
Τζέιμι Αλεξάντερ

Η **Τζέιμι Αλεξάντερ** (αγγλικά: Jaimie Alexander, 1984) είναι Αμερικανή ηθοποιός γεννημένη στο Γκρήνβιλ της Καρολίνα. To πραγματικό της όνομα είναι Jaimie Lauren Tarbush. Είναι γνωστή για τους ρόλους της στον Kyle XY όπου υποδύθηκε ένα ανθρώπινο πείραμα φτιαγμένο από επιστήμονες, στον Thor όπου ενσάρκωσε τη θεά του πολέμου Λάιδη Σιφ της Άσγκαρντ, στον Thor 2: Dark World στον ίδιο ρόλο, ακόμη σαν πράκτορας στο The S.H.I.E.L.D., ενώ απο το 2015 πρωταγωνιστεί στο Blindspot σαν Τζέιν Ντόου στη σειρά του NBC.

## Βιογραφικά στοιχεία
Γεννήθηκε στις 12 Μαρτίου του 1984. Έχει 3 μεγάλους αδερφούς και έναν μικρότερο και είναι 1.75μ. Όταν ήταν 4 ετών μετακόμισαν με τους γονείς της στο Γκρέϊπβάιν του Τέξας. Παρακολούθησε θεατρικά μαθήματα σε αμερικανικό σχολείο (που το νηπιαγωγείο είναι μαζί με το δημοτικό, αγγ. grade school) όμως εξαιτίας της κακής της απόδοσης στο τραγούδι έφυγε από εκεί και ασχολήθηκε με αθλητικές δραστηριότητες όπως πυγμαχία. Στα 17 της μόλις χρόνια πήρε τη θέση ενός φίλου σε μα συνάντηση μιας εξερευνητικής υπηρεσίας και έτσι συνάντησε πρώτη φορά τον μάνατζερ της. Λεγόταν Randy James και της έστειλε κάποια σενάρια. Όταν λοιπόν τελείωσε το λύκειο μετακόμισε στο Λος Άντζελες της Καλιφόρνια και ασχολήθηκε με την υποκριτική. 

Η πρώτη της κινηματογραφική εμφάνιση ήταν στο *The Other Side* (2003) ως Χάνα Τόμσον σε πρωταγωνιστικό ρόλο. Αυτό συνέβη διότι ο Gregg Bishop ο παραγωγός την άκουσε να λέει τα λόγια των ανδρών ηθοποιών και της έδωσε το ρόλο.

Η δεύτερη κινηματογραφική εμφάνιση ήταν το 2004 στο *The Squirrel* όπου ήταν συμπρωταγωνίστρια της Σάρα.

Ενώ το 2005 έγινε καστ για τον kyle xy και πήρε τον ρόλο της Τζέσι ΧΧ και το 2006 προβλήθηκε στις τηλεοράσεις. Το 2008 κέρδισε στα Saturn Βραβεία τον τίτλο "Best Supporting Actress on Television" για αυτό τον ρόλο.

### Μερικά ακόμη στοιχεία

* Κάνει ποδήλατο.
* Το 2014 έλαβε τη θέση 76 στο περιοδικό Maxim σε μια λίστα 100 γυναικών.
* Είναι μέλος της marvel cinematic universe όμως θέλει η DC να μεγαλώσει.
* Εμφανίστηκε στο βιντεοκλίπ του Matthew Perryman Jones στο τραγούδι Save you (2009).
* Δεν φοβάται τις αράχνες και τα φίδια όμως φοβάται τα ποντίκια.

## Ταινίες και σειρές

2015-2020 Blindspot Jane Doe

## Δείτε επίσης

* Thor (ταινία)
* Κρις Χέμσγουρθ
* Thor 2: Σκοτεινός κόσμος

## Παραπομπές


Κατηγορία:Αμερικανίδες ηθοποιοί
Μαργκαρίτα Λεβιέβα

Η **Μαργκαρίτα Βλαντιμίροβνα Λεβιέβα** (αγγλικά: Margarita Vladimirovna Levieva, ρωσικά: Маргари́та Влади́мировна Леви́ева, 9 Φεβρουαρίου 1980) είναι Ρωσίδα-Αμερικανίδα ηθοποιός. Είναι γνωστή για τις ταινίες *Ζωή σαν λούνα παρκ (2009), Δικηγόρος σκοτεινών υποθέσεων (2011), Ο αόρατος (2007)* και *Ζιγκολό (2009).*

## Βιογραφία
Γεννημένη στις 9 Φεβρουαρίου 1980, κατάγεται από ρωσο-εβραική οικογένεια. Σε ηλικία 3 ετών άρχισε ρυθμική γυμναστική σε ένα αυστηρό πρόγραμμα κατάρτισης και για 13 χρόνια αγωνιζόταν σε διαγωνισμούς στη χώρα της μέχρι που μετακόμισε στις Ηνωμένες Πολιτείες. Εκεί αγωνίστηκε ξανά. Δε μπόρεσε να συμμετάσχει στους Ολυμπιακούς Αγώνες του 1996 για τις ΗΠΑ, επειδή δεν καταγόταν από εκεί και επέλεξε να μην αγωνιστεί για τη Ρωσία.

Σε ηλικία 11 ετών μετακόμισαν με τη μητέρα της και τον δίδυμο αδερφό της, Μίκαελ, στο Σίπχεντ Μπέι, στο Μπρούκλιν της Νέας Υόρκης. Εκεί πήγε σχολείο στο Σίκοκους (Secaucus) του Νιου Τζέρσεϊ. Εκεί ειδικεύτηκε στον κλάδο των οικονομικών στο Πανεπιστήμιο της Νέας Υόρκης και δούλεψε ως διάσημος αγοραστής στο Assets London, έχοντας στην κατοχή της μια αλυσίδα ειδών πολυτελείας. Σπούδασε οικονομικά και ψυχολογία και πήρε επίσης και πτυχία στην φιλοσοφία, κοινωνιολογία και ρωσική ιστορία. Όμως χάρη στο ενδιαφέρον της για την ηθοποιία έγινε δεκτή στο Meisner Training Program στο στούντιο του Γουίλιαμ Έσπερ. Ήταν στο καστ της σειράς *Stoihima* του ΗΒΟ μέχρι που ακυρώθηκε λόγω κινδύνου των ζώων εκεί. Το 2005 συμπεριλήφθηκε στον κατάλογο των 50 όμορφων ανθρώπων της Νέας Υόρκης.

## Ταινίες και σειρές

## Παραπομπές


## Εξωτερικοί σύνδεσμοι
*  Σελίδα στο Facebook

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί θεάτρου
Κατηγορία:Απόφοιτοι του Πανεπιστημίου της Νέας Υόρκης
Κατηγορία:Αμερικανοί ρωσικής καταγωγής
Κατηγορία:Πολιτογραφημένοι πολίτες των Ηνωμένων Πολιτειών
Καθεδρικός Ναός Αγίας Μητέρας Τερέζας (Πρίστινα)

Ο **Καθεδρικός Ναός Αγίας Μητέρας Τερέζας στην Πρίστινα** (,  / *Катедрала Мајке Терезе у Приштини*) είναι ρωμαιοκαθολικός καθεδρικός ναός στην Πρίστινα του Κοσσυφοπεδίου. Το 2007, η Κυβέρνηση του Κοσσυφοπεδίου ενέκρινε αρχιτεκτονικά σχέδια για την ανέγερση του κτιρίου. Ο καθεδρικός ναός είναι αφιερωμένος στην Αλβανοϊνδή Ρωμαιοκαθολική μοναχή και ιεραπόστολο, Αγία Τερέζα της Καλκούτας.

## Ιστορία
Το 2005, ο θεμέλιος λίθος του καθεδρικού ναού τοποθετήθηκε, κατά τη διάρκεια σχετικής τελετής, από τον πρώην Πρόεδρο του Κοσσυφοπεδίου, Ιμπραήμ Ρουγκόβα, όντας ο ίδιος μουσουλμανικού θρησκεύματος. Οι εργασίες ανέγερσης ξεκίνησαν το 2007. Ο ανολοκλήρωτος καθεδρικός ναός εγκαινιάστηκε στις 5 Σεπτεμβρίου 2010, ανήμερα της επετείου του θανάτου της Μητέρας Τερέζας, το 1997, στο πλαίσιο εκδηλώσεων εορτασμού της συμπλήρωσης εκατό ετών από την γέννησή της. Ο καθεδρικός ναός καθαγιάστηκε επισήμως επτά χρόνια αργότερα, στις 5 Σεπτεμβρίου 2017, 20 χρόνια μετά τον θάνατο της Μητέρας Τερέζας.

Η ανέγερση του καθεδρικού ναού αποτέλεσε αντικείμενο διαμάχης εντός των μουσουλμανικών κύκλων, καθώς το μέγεθός του θεωρήθηκε υπερβολικό βάσει και του μικρού, πληθυσμιακά, αριθμού των Καθολικών στην ευρύτερη περιοχή. Κατά την αποπεράτωση του καθεδρικού ναού, η έδρα της Ρωμαιοκαθολική Επισκοπή του Πρίζρεν-Πρίστινα μετακινήθηκε από το Πρίζρεν στην Πρίστινα. Ο καθεδρικός ναός αποτελεί ένα από τα υψηλότερα, ως προς το ύψος, κτίρια της Πρίστινα.

Έκθεση η οποία αναδεικνύει την κοινή ιστορία των Αλβανών και της Αυστρίας φιλοξενήθηκε εντός του καθεδρικού ναού τον Ιανουάριο του 2015. Στα εγκαίνιά της παρευρέθηκαν η Πρόεδρος του Κοσσυφοπεδίου, Ατιφέτε Γιαχιάγκα, καθώς και Υπουργός Εξωτερικών Υποθέσεων της Αυστρίας, Σεμπάστιαν Κουρτς.

## Δείτε επίσης
*Τουρισμός στο Κοσσυφοπέδιο
*Θρησκεία στο Κοσσυφοπέδιο
*Αλβανοί
*Μητέρα Τερέζα
*Πρίστινα
*Ανεξιθρησκεία

## Παραπομπές


Κατηγορία:Ρωμαιοκαθολικοί καθεδρικοί ναοί στο Κοσσυφοπέδιο
Κατηγορία:Εκκλησίες στην Πρίστινα
Κατηγορία:Κτίρια και κατασκευές στην Πρίστινα
Κατηγορία:Αξιοθέατα στην Πρίστινα
Κατηγορία:Πολιτισμική κληρονομιά του Κοσσυφοπεδίου
Μαντλίν Στόου

Η **Μαντλίν Στόου** (αγγ. Madeleine Stowe, 1958) είναι Αμερικανίδα ηθοποιός γνωστή για τους ρόλους της στα *[[Ο τελευταίος των Μοϊκανών (ταινία, 1992)|Ο τελευταίος των Μοϊκανών]]*, *[[Εκδίκηση (σειρά)|Εκδίκηση]] (την σειρά), Οι κοριοί,* *Με τα μάτια του έρωτα*, *[[Οι δώδεκα πίθηκοι]]*, *Η κόρη του στρατηγού*, *Ήμασταν κάποτε στρατιώτες* και *Απαγορευμένη έλξη.*

## Βιογραφικά στοιχεία
Είναι γεννημένη στις 18 Αυγούστου 1958 στο Πόρτλαντ του Όρεγκον, όμως μεγάλωσε στο Ιγκλ Ροκ ένα προάστιο του Λος Άντζελες. Έχει δανέζικες, γερμανικές και βρετανικές ρίζες από τον πατέρα της τον Ρόμπερτ Στόου και ρίζες μητρικές από την Κόστα Ρίκα. Η μητέρα της Μιρέγια (Μόρα) προέρχεται από οικογένεια πολιτικών της Κόστα Ρίκα ενώ ο πατέρας της από το Όρεγκον. Όταν ήταν 10 ξεκίνησε μαθήματα πιάνου όμως στη συνέχεια οταν έγινε 18 λόγω θανάτου του διδασκάλου της τα παράτησε. Ήθελε να γίνει πιανίστας. Ο πατέρας της υπέφερε από σκλήρυνση κατά πλάκας και το κληρονόμησε. Περιέγραφε το πιάνο σαν διαφυγή από την κοινωνικοποίηση. 

Ο πιανίστας δάσκαλός της Σεργκέι Ταρμόφσκι την δίδασκε ακόμη και από το κρεβάτι του πόνου. Ήταν 96 όταν έφυγε και η Στόου τα παράτησε. Η ιδια είπε ότι ήταν η ώρα να μην είναι ο εαυτός της πια. Αργότερα σπούδασε στο Πανεπιστήμιο της Καλιφόρνιας κινηματογράφο και δημοσιογραφία όμως δεν την ενδιέφεραν και τόσο, προτίμησε τις θεατρικές παραστάσεις στο Solaris του Beverly Hills theater. Εκείνη την εποχή τράβηξε την προσοχή ενός μάνατζερ και τις έδωσε κάμποσους ρόλους στη συνέχεια σε τηλεόραση και ταινίες. 

Για 15 χρόνια εμφανιζόταν σε ταινίες μικρού μήκους και με μικρούς ρόλους στην τηλεόραση όπως *Οι κοριοί* (με τον Ρίτσαρντ Ντρέιφους) και *Εκδίκηση* (ταινία με τον Κέβιν Κόστνερ). Σιγά σιγά όμως άρχισε να εμφανίζεται σε τηλεοπτικές εκπομπές και πιο συχνά στην τηλεόραση και με πρωταγωνιστικούς ή κύριους ρόλους όπως στο Revenge (σειρά το ABC).

* Πριν γίνει διάσημη, είχε προσποιηθεί την ρεπόρτερ για να μιλήσει στον Τζον Τραβόλτα. Ανακαλύφθηκε από τον Ρίτσαρντ Ντρέυφους όταν πιάστηκε να μοιράζει προγράμματα θεάτρου στις εμφανίσεις του Τραβόλτα. Προκειμένου να προσληφθεί στην πρώτη της κινηματογραφική απόπειρα έφτιαξε ένα μια σύνοψη από τίτλους ταινιών.
* Το 1980-81 συνάντησε στα γυρίσματα του Gangster Chronicles τον άντρα της Brian Benben και το 1982 παντρεύτηκαν και έκαναν μια κόρη.
* Κέρδισε το 1993 το βραβείο National Society of Film Critics για τον καλύτερο ρόλο της ταινίας *Short Cuts.*
* Το 1994 και το 2012 είχε συμπεριληφθεί στη λίστα πιο όμορφων προσώπων του περιοδικού People.
* Έχει κάνει κάμποσα ταξίδια στην Αϊτή με τον οργανισμό Artists for Peace and Justice και συμμετέχει στη συμβουλευτική του οργανισμού. Το 2008 ταξίδεψε πρώτη φορά.
* Έχει βραβευθεί το 2012 με Golden Globe για την σειρά Revenge του ABC ως Βικτώρια Γκρέυσον.

## Ταινίες και σειρές

### Σειρές

## Παραπομπές

## Εξωτερικοί σύνδεσμοι

*

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Λεμόβικες

μικρογραφία|320x320εσ|Χάρτης της περιοχής των Λεμοβίκων
Οι **Λεμόβικες** (λατινικά: Lemovices ή Lemovici) ήταν μια γαλατική φυλή της Κεντρικής Ευρώπης που εγκαταστάθηκαν στο Λιμουζέν και το Πουατού μεταξύ 700 και 400 π.Χ. Η πρωτεύουσά τους ήταν το Ντουρότινκουμ (σημερινή Βιλζουμπέρ) και στην εποχή της ρωμαϊκής κυριαρχίας, ήταν το Αουγκουστόριτουμ (σημερινή Λιμόζ).

## Ετυμολογία
Το όνομα των Λεμοβίκων προέρχονται από το *lemo* «φτελιά» και το *vices* «αυτοί που νικούν» και σημαίνει «νικητές με τη φτελιά», η φτελιά αναφέρεται επειδή οι λόγχες τους ήταν πιθανώς φτιαγμένοι από αυτό το δέντρο. Οι Λεμόβικες έδωσαν το όνομά τους στη Λιμόζ και στο Λιμουζέν.

## Η περιοχή τους
αριστερά|μικρογραφία|Κράνος-κύκνος
μικρογραφία|320x320εσ|Χάρτης με τις κυριότερες πόλεις των Λεμοβίκων και τις οδικές αρτηρίες
Η πρωτεύουσά τους κατά την εποχή της ρωμαϊκής κατάκτησης βρισκόταν στο oppidum Ντουρότινκουμ της σημερινής κοινότητας Βιλζουμπέρ, στο νομό Ωτ-Βιέν της Νέας Ακουιτανίας. Μετά τη ρωμαϊκή κατάκτηση, η πρωτεύουσα μεταφέρθηκε στο Αουγκουστόριτουμ (σημερινή Λιμόζ). Οι άλλοι γνωστοί τόποι τους είναι: Acitodunum (στο Αλάν), Argentat (στην Αρζεντά), Blatomagus (στο Μπλον), Briva Curretia (στη Μπριβ-λα-Γκαγιάρντ), Cassinomagus (στο Σασενόν), Carovicus (στο Σατώ-Σερβίξ), Roncomagus (στο Ραστόν), Excingidiacum (στο Υσσαντόν) και Uxellum (Υσσέλ).

Το έδαφος των Λεμοβίκων εκτείνονταν στους σημερινούς νομούς Ωτ-Βιέν, Κρεζ και Κορέζ, καθώς και σε μικρά τμήματα των γειτονικών νομών Σαράντ, Δορδόνη και Αντρ. 

Ένας από τους κύριους τόπους λατρείας και εμπορίου τους βρέθηκε πρόσφατα στο Ταντινιάκ στο νομό Κορέζ. Βρέθηκαν κυρίως διάφορα χάλκινα αντικείμενα, όπως το κράνος-πουλί, το κράνος-δαχτυλίδι αλλά και επτά κάρνυκες, μυθικά αντικείμενα, μοναδικά στον Κελτικό κόσμο. 

## Ιστορία
[αριστερά|μικρογραφία|250x250εσ|[Στατήρας των Λεμοβίκων]]
Το 52 π.Χ., 10.000 Λεμόβικες με επικεφαλής τον Σέντουλο συμμετείχαν, ως σύμμαχοι των Αρβέρνων,  στην εξέγερση του  Βερκιγγετόριξ εναντίον του Ρωμαίου στρατηγού Ιούλιου Καίσαρα κατά τη διάρκεια των Γαλατικών Πολέμων, αλλά ο Σέντουλος σκοτώθηκε στη μάχη της Αλεσίας και η φυλή υποτάχθηκε στους Ρωμαίους.

Στα Απομνημονεύματα περί του Γαλατικού πολέμου, ο Ιούλιος Καίσαρ τους κατέταξε λανθασμένα μεταξύ των λαών της Αρμορικής. Αυτό το λάθος μεταγραφής προέρχεται από μια σύγχυση του Καίσαρα μεταξύ των Λεμοβίκων και των Λεξοβίων, στα γράμματα M και Ξ. Οι Λεξόβιοι, που είχαν πρωτεύουσα το σημερινό Λιζιέ, ήταν όντως λαός που κατοικούσαν στην Αρμορική. 

## Οικονομία
Το έδαφος των Λεμοβίκων ήταν πλούσιο σε ορυχεία χρυσού, ιδιαίτερα στη νοτιοδυτική περιοχή του Μασίφ Σαντράλ στη δυτική-κεντρική Γαλλία, και μέχρι σήμερα μπορούμε να μετρήσουμε 200, των οποίων η τεχνική και το βάθος είναι εντυπωσιακά.

Ειδικεύονταν κυρίως στις εξαγωγές και το εμπόριό τους επεκτάθηκε στις ακτές του Ατλαντικού, γεγονός που επέτρεψε την ευημερία της περιοχής τους.

Η ανακάλυψη αυτών των ορυχείων χρυσού κατά το τελευταίο μέρος του 19ου αιώνα, επέτρεψε την ανακάλυψη των τεχνικών και της χρονολογίας της εξορυκτικής δραστηριότητας. 

## Παραπομπές
Κατηγορία:Γαλατικοί λαοί
Νάκος Πρωτοπαπάς

Ο **Νάκος Πρωτοπαπάς** ήταν Ελληνοκύπριος πολιτικός μηχανικός και πολιτικός. Διετέλεσε Υπουργός Συγκοινωνιών και Έργων της Κύπρου.

## Βιογραφικά στοιχεία
Ο Νάκος Πρωτοπαπάς γεννήθηκε στο Φρέναρος στις 27 Αυγούστου 1927. Σπούδασε πολιτικός μηχανικός στο Ινστιτούτο Πολιτικών Μηχανικών Κουίμπισεφ της Μόσχας με υποτροφία της Διεθνούς Ένωσης Φοιτητών. Την περίοδο 1958-1962 έκανε μεταπτυχιακές σπουδές στο Πανεπιστήμιο Λομονόσωφ στη θεωρία της ελαστικότητας και πλαστικότητας των υλικών, πάλι με υποτροφία. Το 1968, με υποτροφία της ΟΥΝΕΣΚΟ, έκανε μετεκπαίδευση στο Διεθνές Ινστιτούτο Σεισμικής Μηχανικής στο Πολυτεχνείο του Μιλάνου.

Την περίοδο 1962-1964 εργάστηκε ως ιδιώτης. Το 1964 διορίστηκε στο Τμήμα Δημοσίων Έργων του Υπουργείου Συγκοινωνιών και Έργων. Στο υπουργείο αυτό εργάστηκε μέχρι την αφυπηρέτηση του το 1987. Αφυπηρέτησε με τον βαθμό του ανώτερου εκτελεστικού μηχανικού.

Την περίοδο 1974-1988 διετέλεσε πρόεδρος του Συνδέσμου Πολιτικών Μηχανικών και Αρχιτεκτόνων Κύπρου. Επιπλέον, διετέλεσε υπήρξε πρόεδρος της Μόνιμης Διάσκεψης Μηχανικών της Νοτιοανατολικής Ευρώπης (COPISEE) την περίοδο 1977-1978. Την περίοδο 1978-1982 διετέλεσε μέλος της Εκτελεστικής Επιτροπής της Ευρωπαϊκής Ένωσης Μηχανικών (FEANI).

Επιπλέον, ήταν ενεργό μέλος στην ΠΑΣΥΔΥ, της οποίας εξελέγη αντιπρόεδρος το 1985.

Απεβίωσε στις 27 Αυγούστου 2003.

## Πολιτική διαδρομή
Ο Νάκος Πρωτοπαπάς υπήρξε ηγετικό στέλεχος της ΕΔΟΝ. Από νεαρή ηλικία εντάχθηκε στο ΑΚΕΛ.

Στις 28 Φεβρουαρίου 1988 διορίστηκε Υπουργός Συγκοινωνιών και Έργων στην Κυβέρνηση Γιώργου Βασιλείου, θέση στην οποία παρέμεινε έως τις 3 Μαΐου 1990.

## Παραπομπές

## Πηγές
*

|-

Κατηγορία:Κύπριοι πολιτικοί μηχανικοί
Κατηγορία:Υπουργοί Συγκοινωνιών και Έργων (Κύπρος)
Κατηγορία:Κυβέρνηση Γιώργου Βασιλείου 1988
Έλκε Κρίστουφεκ

Η **Έλκε Σίλβια Κρίστουφεκ** (γερμανικά: *Elke Silvia Krystufek*, 1970) είναι Αυστριακή καλλιτέχνις της εννοιολογικής τέχνης, που ζει και εργάζεται στη Βιέννη (Αυστρία) και το Βερολίνο (Γερμανία). Καταπιάνεται με διάφορα καλλιτεχνικά είδη, όπως η ζωγραφική, η γλυπτική, βίντεο, φωτογραφία και άλλα είδη παραστατικής τέχνης. Γεννήθηκε στη Βιέννη και σπούδασε στην Ακαδημία Καλών Τεχνών της Βιέννης, στις αρχές της δεκαετίας του 1990. Τα έργα της είναι εμπνευσμένα από την αυστριακή τέχνη, όπως για παράδειγμα του Έγκον Σίλε, κι επίσης στον βιενέζικο αξιονισμό και τη VALIE EXPORT, η οποία έχει ασχοληθεί πολύ με τη σεξουαλικότητα στην τέχνη. Αρκετές δουλειές της έχουν εκτεθεί σε μουσεία (όπως *Museum der Moderne Salzburg*) και σε διάφορες γκαλερί. 

Η συλλογή της από εικόνες σε καρποστάλ ύφος, τιτλοφορημένη "I am your mirror", εμπνεύστηκε από ένα ντοκιμαντέρ έργων της Ναν Γκόλντιν, καθώς και από το *Atlas*, του Γερμανού ζωγράφου Γκέρχαρντ Ρίχτερ. Αργότερα, ακολούθησε η έκθεση της “Liquid Logic”, (η οποία έγινε υπό τη διεύθυνση του Πέτερ Νοέβερ) η οποία της προσέφερε είσοδο πρόσβαση στην αποθήκη του Μουσείου Εφαρμοσμένων Τεχνών της Βιέννης και του MAK. Εκεί μπόρεσε να συγκρίνει θεματικές έργων, τα οποία δεν εκθέτονται στο μουσείο - τουλάχιστον σπανίως.  Επίσης, ανακάλυψε σύνδεση μεταξύ του έργου της και του έργου του Μπας Γιαν Άντερ. Το 2009, έγινε διαθέσιμο βίντεο στο YouTube -μια συλλογή εικόνων από μία ταινία που είχε γυρίσει, συσχετιζόμενη  με μία έκθεση της, στο νησί του Πάσχα.

To 2009, η Κρίστουφεκ, εκπροσώπησε την Αυστρία στο 53ο Biennale της Βενετίας, μαζί με τους Ντόριτ Μαγκρέιτερ, Φαντ Ρανζίνσκα και Λοίς Βέινμπερργκ. Σε αυτό το σόου ήρθε σε επαφή με ένα σπάνιο καλλιτεχνικό φαινόμενο, όταν μία ετερόφυλη γυναίκα ζωγράφισε έναν γυμνό άνδρα, καθώς και την τελευταία ταινία του *Φρίντριχ Βίλχελμ Μούρναου*, *Tabu* (1931). Μετά την έκθεση της στο Λος Άντζελες, η γκαλερί έδωσε πρόσβαση μέρη του έργου της για μεταναστευτικά θέματα. Στις 11 Απριλίου του 2011, παρουσιάστηκε η πρώτη της θεατρική παράσταση, στη Βιέννη, ονόματι *Hub*. Στις 27 Μαΐου του ίδιου έτους, το πρώτο της γλυπτό που στήθηκε σε δημόσιο μέρος, καταστράφηκε, και απομεινάρια του δόθηκαν για οικονομική ενίσχυση. Τον Νοέμβριο του 2012, μεγάλο μέρος του έργο της, συσχετιζόμενο με τοπία, μπήκαν στο Haus am Waldsee, του Βερολίνου.

## Παραπομπές


## Εξωτερικοί σύνδεσμοι
* 

Κατηγορία:Αυστριακοί καλλιτέχνες
Ξηρόβαλτο Ιωαννίνων

Το **Ξηρόβαλτο** ή ο **Ξηρόβαλτος** είναι χωριό της Ηπείρου στην Περιφερειακή Ενότητα Ιωαννίνων.

## Γενικά στοιχεία
Το Ξηρόβαλτο βρίσκεται δίπλα στα βορειοδυτικά σύνορα της Ελλάδας με την Αλβανία, σε υψόμετρο 760 μέτρα και ιστορικά ανήκει στα χωριά του Πωγωνίου. Αναφέρεται επίσημα ως οικισμός το 1919 με την ονομασία Ξηρόβαλτος στο ΦΕΚ 184Α - 19/08/1919 να ορίζεται έδρα  της νεοϊδρυθείσας ομώνυμης κοινότητας. Σύμφωνα με το σχέδιο Καλλικράτης, μαζί με το Ορεινό αποτελούν την τοπική κοινότητα Ορεινού Ξηροβάλτου που ανήκει στη δημοτική ενότητα Δελβινακίου του Δήμου Πωγωνίου και σύμφωνα με την απογραφή 2011 έχει πληθυσμό 72 μόνιμους κατοίκους.

## Εξωτερικοί σύνδεσμοι

* Η ιστοσελίδα του Ξηρόβαλτου Πωγωνίου

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Παύλος Σαββίδης

Ο **Παύλος Σαββίδης** είναι Ελληνοκύπριος λογιστής-ελεγκτής και πολιτικός. Διετέλεσε Υπουργός Συγκοινωνιών και Έργων της Κύπρου.

## Βιογραφικά στοιχεία
Ο Παύλος Σαββίδης γεννήθηκε στον Κάτω Αμίαντο το 1949. Σπούδασε στο Λονδίνο, αποκτώντας τον τίτλο του Chartered Accountant. Εργάστηκε για λίγο καιρό στο εξωτερικό. Το 1978 επέστρεψε στην Κύπρο και ίδρυσε ελεγκτικό οίκο. Το 1982 διορίστηκε διευθυντής στην εταιρεία «Columbia», η οποία ασχολείται με την ιδιοκτησία και διαχείριση πλοίων και ξενοδοχείων. Επιπλέον διετέλεσε διευθυντής και κύριος μέτοχος της «House & Garden», εταιρείας παραγωγής τροπικών φυτών εσωτερικού χώρου.

Επιπλέον, την περίοδο 1988-1990 διετέλεσε αντιπρόεδρος της Αρχής Τηλεπικοινωνιών Κύπρου.

Είναι νυμφευμένος με την Vivienne Morris και έχει δύο κόρες και ένα υιό.

## Πολιτική διαδρομή
Στις 4 Μαΐου 1990 διορίστηκε Υπουργός Συγκοινωνιών και Έργων στην Κυβέρνηση Γιώργου Βασιλείου. Παραιτήθηκε στις 22 Νοεμβρίου 1991 μετά από έντονες διαφωνίες με την Επιτροπή Ελέγχου της Βουλής των Αντιπροσώπων σχετικά με τις δαπάνες του νέου αεροδρομίου Λάρνακας.

## Παραπομπές

## Πηγές
*
*

|-

Κατηγορία:Κύπριοι λογιστές
Κατηγορία:Υπουργοί Συγκοινωνιών και Έργων (Κύπρος)
Κατηγορία:Κυβέρνηση Γιώργου Βασιλείου 1988
Ρένος Σταυράκης

Ο **Ρένος Σταυράκης** είναι Ελληνοκύπριος δικηγόρος και πολιτικός. Διετέλεσε Υπουργός Συγκοινωνιών και Έργων της Κύπρου.

## Βιογραφικά στοιχεία
Ο Ρένος Σταυράκης γεννήθηκε στη Λευκωσία στις 12 Ιουλίου 1925. Το 1944 αποφοίτησε από το Παγκύπριο Γυμνάσιο. Ακολούθως, σπούδασε νομική στο Γκρέις Ιν. Το 1947 ξεκίνησε να ασκεί το επάγγελμα του δικηγόρου στη Λευκωσία. Επιπλέον, διετέλεσε μέλος του διοικητικού συμβουλίου των Κυπριακών Αερογραμμών και πολλών συμβουλίων ιδιωτικών εταιρειών.

Είναι νυμφευμένος με τη Μαρούλλα, το γένος Σπύρου Κολοκασίδη, και έχει δύο κόρες και ένα υιό. Ο Ρένος Σταυράκης είναι θείος του Χαρίλαου Σταυράκη που διετέλεσε Υπουργός Οικονομικών της Κύπρου.

## Πολιτική διαδρομή
Στις 25 Νοεμβρίου 1991 διορίστηκε Υπουργός Συγκοινωνιών και Έργων στην Κυβέρνηση Γιώργου Βασιλείου. Στη θέση αυτή παρέμεινε έως τις 28 Φεβρουαρίου 1993 που ολοκληρώθηκε η θητεία της κυβέρνησης.

## Παραπομπές

## Πηγές
*

|-

Κατηγορία:Κύπριοι δικηγόροι
Κατηγορία:Υπουργοί Συγκοινωνιών και Έργων (Κύπρος)
Κατηγορία:Κυβέρνηση Γιώργου Βασιλείου 1988
Αδάμος Αδαμίδης

Ο **Αδάμος Αδαμίδης** είναι Ελληνοκύπριος δικηγόρος και πολιτικός. Διετέλεσε Υπουργός Συγκοινωνιών και Έργων της Κύπρου.

## Βιογραφικά στοιχεία
Ο Αδάμος Αδαμίδης γεννήθηκε στο Σύγκραση στις 16 Φεβρουαρίου 1942. Το 1944 αποφοίτησε από το Παγκύπριο Γυμνάσιο. Φοίτησε στο Ελληνικό Γυμνάσιο Αμμοχώστου. Σπούδασε νομική στο Πανεπιστήμιο Αθηνών. Στη συνέχεια παρακολούθησε στην Αγγλία ειδική σειρά μαθημάτων για αλλοδαπούς φοιτητές. Μετά την αποπεράτωση των σπουδών του εργάστηκε στην Αμμόχωστο ως διευθυντής μορφωτικού και διαφημιστικού γραφείου. Το 1969 άρχισε να ασκεί το επάγγελμα του δικηγόρου.

Μετά την τουρκική εισβολή του 1974 και την κατάληψη της Αμμοχώστου από τα τουρκικά στρατεύματα, εγκαταστάθηκε στη Λεμεσό. Αποτελεί εκ των ιδρυτών του σωματείου *Κίνηση Προσφύγων Αμμοχώστου*, του οποίου υπήρξε γενικός γραμματέας και αντιπρόεδρος στα πρώτα συμβούλια μετά την ίδρυση του. Επιπλέον, διετέλεσε μέλος της Επιτροπής του Δικηγορικού Συλλόγου Αμμοχώστου, γενικός γραμματέας του Ναυτικού Ομίλου Αμμοχώστου και γενικός συντονιστής των πρώτων *Αμμοχωστείων*.

Επιπρόσθετα, διετέλεσε μέλος του διοικητικού συμβουλίου της Αρχής Τηλεπικοινωνιών Κύπρου.

## Πολιτική διαδρομή
Στις 28 Φεβρουαρίου 1993 διορίστηκε Υπουργός Συγκοινωνιών και Έργων στην Κυβέρνηση Γλαύκου Κληρίδη 1993. Στη θέση αυτή παρέμεινε έως τις 8 Απριλίου 1997.

## Παραπομπές

## Πηγές
*

|-

Κατηγορία:Κύπριοι δικηγόροι
Κατηγορία:Υπουργοί Συγκοινωνιών και Έργων (Κύπρος)
Κατηγορία:Κυβέρνηση Γλαύκου Κληρίδη 1993
Λιάνε Ζίμπλερ

Η **Λιάνε Ζίμπλερ** (, 31 Μαΐου 1892 - 11 Νοεμβρίου 1987) είναι Αυστριακή αρχιτέκτονας, η οποία λέγεται ότι είναι η πρώτη γυναίκα που έλαβε το πτυχίο του αρχιτέκτονα στην Ευρώπη, αν και πολλές γυναίκες από τη Φινλανδία αποφοίτησαν πιο νωρίς, όπως η Σίγκνε Χόρνμποργκ. Η Ζίμπλερ, μετά από μία αρκετά επιτυχημένη επιχείρηση της στη Βιέννη, μετανάστευσε στις Ηνωμένες Πολιτείες,το 1938, επικεντρωμένη στη διακόσμηση εσωτερικού χώρου. Η Ζίμπλερ, γεννήθηκε στο Πρέροφ της Μοραβίας, ως **Γουλιάνα Φίσερ** (*Juliana Fischer*) και αρχικά σπούδασε γραφιστική, και  μετά αρχιτεκτονική στη Σχολή Τεχνών της Βιέννης. Όσο σπούδαζε εργαζόταν παράλληλα, ως σχεδιάστρια, για τον Έμιλι Φλόγκεν. Το 1916, παντρεύτηκε τον δικηγόρο Όττο Ζίμπλερ, με τον οποίον απέκτησε και μία κόρη, την Έβα. 

Την ίδια χρονιά ξεκίνησε να εργάζεται σε εργοστάσιο επίπλων της Βιέννης, το Bamberger. Ευθύς μετά το τέλος του Πρώτου Παγκοσμίου Πολέμου, ξεκίνησε να εργάζεται στο στούντιο σχεδίων Rosenberger (κι αυτό στη Βιέννη). Κατά τις αρχές της επόμενης δεκαετίας ξεκίνησε τη δική της εταιρεία, η οποία επικεντρωνόταν στο σχεδιασμό και στην ανακαίνιση εσωτερικών χώρων. Η εταιρεία αυτή πήγε τόσο καλά που η Ζίμπλερ άνοιξε υποκατάστημα και στην Πράγα, το οποίο το διεύθυνε η Αν Χερνέισερ. Εκείνη την περίοδο ξεκίνησε να κάνει διαλέξεις στη Βιέννη, ασχολούμενη παράλληλα και με διάφορους οργανισμούς που υποστήριζαν τις εργαζόμενες γυναίκες. Η Ζίμπλερ έγινε γνωστή για τα τα διαμερίσματά της και τα στούντιο, τα οποία αποτελούνταν από ένα δωμάτιο. Επίσης, υπήρξε και πρόεδρος του Αυστριακού Συμβουλίου της Διεθνής Ένωσης Οικίας. 

Τον Φεβρουαρίου του 1938, η Ζίμπλερ, έγινε η πρώτη γυναίκα που έλαβε αδεία άσκησης επαγγέλματος ως αρχιτέκτονας στην Αυστρία. Κατόπιν, και χάριν των συνδέσεων του Όττο, η οικογένεια κατάφερε να φύγει από την Αυστρία, πριν τη Γερμανική Προσάρτηση, πηγαίνοντας αρχικά στην Ολλανδία και μετά στην Αγγλία. Λίγο καιρό αργότερα, μπόρεσαν να πάνε και στις Ηνωμένες Πολιτείες, όπου εγκαταστάθηκε στο Λος Άντζελες, ξεκινώντας κιόλας να δουλεύει. Λίγα χρονιά μετά, ο άνδρας πέθανε σε ατύχημα, με τη Ζίμπλερ, το 1941, να αναλαμβάνει εξ ολοκλήρου την εταιρεία. Εκεί σχεδίασε διάφορα νέα κτίρια, ενώ συμμετείχε και σε εκθέσεις.  Στο Λος Άντζελες, η Ζίμπλερ έδωσε αρκετές διαλέξεις για την αρχιτεκτονική εσωτερικού χώρου. Το 1958, μαζί της εργάστηκε και η κόρη της Έβα. Σε ηλικία 86 παθαίνει εγκεφαλικό, αλλά συνέχισε να εργάζεται έως και τα 90 της. Απεβίωσε σε ηλικία 95 ετών, εκεί στο Λος Άντζελες. 

## Παραπομπές


## Εξωτερικοί σύνδεσμοι
* Liane Zimbler in Architektenlexicon includes a full list of her works in Austria and in the United States.

Κατηγορία:Αυστριακοί αρχιτέκτονες
Κατηγορία:Αμερικανοί αρχιτέκτονες
Συμμετοχή του Μεξικού στους Θερινούς Ολυμπιακούς Αγώνες 2020

Το **[[Μεξικό]]** θα συμμετέχει στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Αν και έκανε το ντεμπούτο της το 1900, η χώρα συμμετέχει ενεργά χωρίς παύση από το 1924.

## Παραπομπές

Μεξικό
Θερινοί Ολυμπιακοί Αγώνες 2020
Χάρης Θράσου

Ο **Χάρης Θράσου** είναι Ελληνοκύπριος πολιτικός μηχανικός και πολιτικός. Διετέλεσε Υπουργός Συγκοινωνιών και Έργων της Κύπρου.

## Βιογραφικά στοιχεία
Ο Χάρης Θράσου γεννήθηκε στον Άγιο Δομέτιο το 1943. Σπούδασε πολιτικός μηχανικός στη Μόσχα από το 1962-1966. Αρχικά εργάστηκε στο Τμήμα Αναπτύξεως Υδάτων. Στη συνέχεια σπούδασε και πάλι στη Μόσχα παίρνοντας και πάλι τον τίτλο M.Sc στην Υδραυλική Μηχανική. 

Την περίοδο 1968-1970 εργάστηκε στο Τμήμα Αναπτύξεως Υδάτων ως Εκτελεστικός Μηχανικός. Το 1970 ίδρυσε το γραφείο συμβούλων πολιτικών μηχανικών και αρχιτεκτόνων *Αδελφοί Θράσου & Συνεργάτες*, του οποίου είναι διευθύνων σύμβουλος.

Είναι μέλος του Συλλόγου Πολιτικών Μηχανικών Κύπρου και του Συνδέσμου Πολιτικών Μηχανικών και Αρχιτεκτόνων Κύπρου. Επιπλέον, διετέλεσε μέλος του διοικητικού συμβουλίου του Συνδέσμου Πολιτικών Μηχανικών και Αρχιτεκτόνων Κύπρου. Διετέλεσε ακόμη μέλος του διοικητικού συμβουλίου την περίοδο 1976-1990 και πρόεδρος του συνδέσμου την περίοδο 1990-1992. Εκπροσώπησε τον σύνδεσμο σε αρκετά συνέδρια του εξωτερικού. Επιπρόσθετα, συνέβαλε μαζί με άλλους μηχανικούς στην ίδρυση του Επιστημονικού Τεχνικού Επιμελητηρίου Κύπρου (ΕΤΕΚ), του οποίου αποτέλεσε μέλος και α΄ αντιπρόεδρος (1993-1996). Ακόμη, διετέλεσε πρόεδρος του Πολεοδομικού Συμβουλίου Κύπρου.

Το Μάρτιο του 2008 διορίστηκε πρόεδρος του διοικητικού συμβουλίου της Αρχής Ηλεκτρισμού Κύπρου. Παραιτήθηκε στις 30 Οκτωβρίου 2012.

Είναι νυμφευμένος με την Αγάπη Θράσου και έχει ένα υιό και μία κόρη.

## Πολιτική διαδρομή
Στις 19 Μαΐου 2004 διορίστηκε Υπουργός Συγκοινωνιών και Έργων στην Κυβέρνηση Τάσσου Παπαδόπουλου. Στη θέση αυτή παρέμεινε έως τις 16 Ιουλίου 2007, οπόταν και αποχώρησε από τη θέση του, όπως και οι υπόλοιποι τρεις υπουργοί που είχαν προταθεί από το ΑΚΕΛ, μετά την απόφαση του κόμματος να διεκδικήσει την προεδρία της δημοκρατίας στις εκλογές του 2008 με τον Δημήτρη Χριστόφια και όχι να υποστηρίξει τον Τάσσο Παπαδόπουλο για δεύτερη θητεία.

## Παραπομπές

## Πηγές
*
*

|-

Κατηγορία:Κύπριοι πολιτικοί μηχανικοί
Κατηγορία:Υπουργοί Συγκοινωνιών και Έργων (Κύπρος)
Κατηγορία:Κυβέρνηση Τάσσου Παπαδόπουλου 2003
Φρειδερίκη του Ανόβερου

Με το όνομα αυτό υπάρχουν τα εξής πρόσωπα:

* Φρειδερίκη του Αννοβέρου, βαρόνη του Πάβελ-Ράμινγκεν
* Φρειδερίκη του Αννοβέρου, κα Συρ
Ευθύμιος Φλουρέντζου

Ο **Ευθύμιος Φλουρέντζου** είναι Ελληνοκύπριος δικηγόρος και πολιτικός. Διετέλεσε Υπουργός Συγκοινωνιών και Έργων της Κύπρου.

## Βιογραφικά στοιχεία
Ο Ευθύμιος Φλουρέντζου γεννήθηκε στη Γιαλούσα το 1955. Σπούδασε νομική στο Αριστοτέλειο Πανεπιστήμιο Θεσσαλονίκης. Το 1980 έγινε μέλος του Παγκύπριου Δικηγορικού Συλλόγου. Από τότε ασκεί το επάγγελμα του δικηγόρου.

Το 2011 ίδρυσε τον δικηγορικό οίκο *Ε. Φλουρέντζου & Σία Δ.Ε.Π.Ε.* ενώ προηγουμένως ήταν συνιδρυτής άλλου δικηγορικού οίκου. Για οκτώ χρόνια ήταν μέλος του διοικητικού συμβουλίου της Αρχής Ηλεκτρισμού Κύπρου.

Είναι νυμφευμένος με την Ξένια Φλουρέντζου και έχει ένα υιό και μία κόρη. 

## Πολιτική διαδρομή
Στις 5 Αυγούστου 2011 διορίστηκε Υπουργός Συγκοινωνιών και Έργων στην Κυβέρνηση Δημήτρη Χριστόφια. Στη θέση αυτή παρέμεινε έως τις 28 Φεβρουαρίου 2013 που ολοκληρώθηκε η θητεία της κυβέρνησης.

## Παραπομπές

## Πηγές
*

|-

Κατηγορία:Κύπριοι δικηγόροι
Κατηγορία:Υπουργοί Συγκοινωνιών και Έργων (Κύπρος)
Κατηγορία:Κυβέρνηση Δημήτρη Χριστόφια 2008
Γεωγραφία της Μάλτας

μικρογραφία|260x260εσ|Δορυφορική εικόνα της Μάλτας
δεξιά|μικρογραφία|Πολιτικός χάρτης της Μάλτας
δεξιά|μικρογραφία|Χάρτης της Μάλτας
Η **[[γεωγραφία]] της [[Μάλτα]]ς** κυριαρχείται από το υδάτινο στοιχείο. Η Μάλτα είναι ένα αρχιπέλαγος το οποίο αποτελείται κοραλλιογενή ασβεστόλιθο. Βρίσκεται στη Μεσόγειο Θάλασσα, 81 χιλιόμετρα νότια της Σικελίας στη νότια Ιταλία. Απέχει περίπου 300 χιλιόμετρα από την Αφρική. Βρίσκεται βόρεια της Λιβύης και βορειοανατολικά της Τυνησίας. Αν και η Μάλτα βρίσκεται στη Νότια Ευρώπη, βρίσκεται νοτιότερα από μια σειρά πόλεων της Αφρικής και της Ασίας: τη Τύνιδα, πρωτεύουσα της Τυνησίας, το Αλγέρι, πρωτεύουσα της Αλγερίας, τη Ταγγέρη στο Μαρόκο και το Χαλέπι στη Συρία, τη Μοσούλη στο Ιράκ. Στη Μάλτα κατοικούνται μόνο τρία νησιά, η νήσος Μάλτα, το Γκόζο και το Κομίνο. Άλλα (ακατοίκητα) νησιά είναι το Κομινότο, η Φίλφλα και τα νησιά του Αγίου Παύλου. Η Μάλτα έχει έκταση 316 τ.χλμ. Τα νησιά της Μάλτας έχουν πολλούς κόλπους κατά μήκος της δαντελωτής ακτογραμμής τους. Γι'αυτό η Μάλτα έχει πολλά λιμάνια. Το τοπίο των νησιών χαρακτηρίζεται από ψηλούς λόφους με σκαλωτά χωράφια. Το υψηλότερο σημείο της Μάλτας είναι το Τα' Ντμέιρεκ με υψόμετρο 253 μέτρων. Η πρωτεύουσα είναι η Βαλέτα.

## Στατιστικά
Η Μάλτα έχει έκταση 315.718 τ.χλμ., με τη χερσαία έκταση να καταλαμβάνει το 100% της έκτασης της χώρας. Η Μάλτα έχει σχεδόν τη διπλάσια έκταση της Ουάσινγκτον. Η Μάλτα έχει ακτογραμμή 196,8 χλμ. και το Γκόζο έχει ακτογραμμή 56 χιλιομέτρων. Τα χωρικά ύδατα της Μάλτας φτάνουν τα 12 ναυτικά μίλια (22.2 χλμ), η συνορεύουσα ζώνη της Μάλτας φτάνει τα 24 ναυτικά μίλια (44.4 χλμ). Η υφαλοκρηπίδα της Μάλτας φτάνει τα 200 μέτρα βάθος ή έως το βάθος εκμετάλλευσης, ενώ η αποκλειστική αλιευτική ζώνη της χώρας φτάνει τα 25 ναυτικά μίλια (46.3 χλμ.).

## Κλίμα
Η Μάλτα έχει μεσογειακό κλίμα με ήπιους, βροχερούς χειμώνες και ζεστά, ξηρά καλοκαίρια.

## Υψόμετρο
Το χαμηλότερο σημείο της Μάλτας είναι η στάθμη της Μεσογείου και το υψηλότερο σημείο της Μάλτας είναι το Τα' Ντμέιρεκ σε υψόμετρο 253 μ.

## Χρήση γης

* **Αρόσιμη γη**: 28.12%
* **Μόνιμες καλλιέργειες**: 4.06%
* **Υπόλοιπη γη**: 67.81% (2011)

### Αρδευόμενες εκτάσεις
32 τ.χλμ. (2007)

### Ανανεώσιμοι υδάτινοι πόροι
μικρογραφία|Πηγή φρέσκου νερού στο Γκάιν Μπιέρντα στο Ρας ιρ-Ραχέμπ
0.05 κυβικά μέτρα (2011)

## Περιβάλλον

### Τρέχοντα θέματα
Περιορισμένοι φυσικοί υδάτινοι πόροι φρέσκου νερού και αυξανόμενη εξάρτηση από την αφαλάτωση.

### Διεθνείς Συμφωνίες

* **Είναι μέρος των παρακάτω συμφωνιών**: Ατμοσφαιρικής Ρύπανσης, Βιοποικιλότητας, Κλιματικής Αλλαγής, Πρωτόκολλο του Κιότο, Ερημοποίησης, Εξαφάνισης Ειδών, Δικαίου της Θάλασσας, Θαλάσσιας Εναπόθεσης, Προστασίας της στιβάδας του Όζοντος, Ρύπανσης Πλοίων, Υγροτόπων.

*Υπέγραψε αλλά δεν επικύρωσε:* Καμία.

## Παραπομπές


## Εξωτερικοί σύνδεσμοι
*
Κένι Ρότζερς

Ο **Κένι Ρότζερς** (αγγλ.:**Kenneth Ray Rogers**, 21 Αυγούστου 1938-20 Μαρτίου 2020 Χιούστον, Τέξας, – Σάντι Σπρίνγκς, Τζόρτζια,  ήταν Αμερικανός πολυβραβευμένος τραγουδιστής, συνθέτης, ηθοποιός, παραγωγός και καλλιτέχνης σκηνής. Ασχολήθηκε ειδικά με τη μουσική κάντρι, της οποίας εισήλθε στο Hall of Fame, το 2013. Ήταν ιδιαίτερα δημοφιλής για περισσότερα από 120 κομμάτια του (hit singles) διαφόρων ειδών μουσικής (περισσότερα κάντρι και ποπ), τα οποία παρέμειναν στην κορυφή της επικαιρότητας στις Ηνωμένες Πολιτείες, για διάστημα μεγαλύτερο των 200 εβδομάδων. Πούλησε πάνω από 100 εκατομμύρια δίσκους παγκοσμίως, γεγονός που τον κατέστησε έναν από τους πλέον εμπορικούς μουσικούς καλλιτέχνες όλων των εποχών.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί τραγουδιστές
Ιωάννης Πιπιλής

Ο **Ιωάννης Πιπιλής** (1903 - 1992) ήταν στρατηγός του Ελληνικού Στρατού ο οποίος διατέλεσε αρχηγός ΓΕΕΘΑ την περίοδο 1962 - 1965.

## Βιογραφικά στοιχεία
Γεννήθηκε το 1903 στην Φιγαλεία Ηλείας. Σπούδασε στην Στρατιωτική Σχολή Ευελπίδων, από την οποία αποφοίτησε το 1927 ως ανθυπολοχαγός των Διαβιβάσεων.

Φοίτησε σε σχολεία Διαβιβάσεων καθώς και στην (τότε) Σχολή Επιτελών, στο Τμήμα Τεχνικής Εκπαιδεύσεως, στην Σχολή Εφαρμογής Μηχανικού, στο Σχολείο Προληπτικής Συντηρήσεως Τεχνικού Υλικού και στην (τότε) Σχολή Πληροφοριών του ΓΕΣ.

Μεταξύ άλλων, υπηρέτησε ως:

* διοικητής του Κέντρου Εκπαιδεύσεως Διαβιβάσεων (ΚΕΔΒ)
* διευθυντής Διαβιβάσεων της 1ης Στρατιάς στην Λάρισα
* στρατιωτικός ακόλουθος στην ελληνική πρεσβεία στο Παρίσι
* διοικητής της Στρατιωτικής Διοικήσεως Αθηνών (ΣΔΑ)
* διοικητής της Ανωτάτης Στρατιωτικής Διοικήσεως Εσωτερικού και Νήσων (ΑΣΔΕΝ)

Το 1961 έγινε γενικός επιθεωρητής Στρατού (ΓΕΠΣ) και το 1962 επελέγη ως αρχηγός ΓΕΕΘΑ από την κυβέρνηση Καραμανλή. Όταν ανήλθε στην εξουσία η Ένωση Κέντρου, υπήρξαν μεγάλες πιέσεις προς τον Γεώργιο Παπανδρέου για αντικατάσταση του Πιπιλή από τις πιο μαχητικές κεντρώες εφημερίδες (όπως η «Ελευθερία» του Πάνου Κόκκα και το «Έθνος» του Κώστα Κυριαζή) οι οποίες κατηγορούσαν τον Πιπιλή ως ακροδεξιό ανακτορικό αλλά και ως «απόλεμο» (επειδή προερχόταν από τις Διαβιβάσεις) και άρα ακατάλληλο για την ηγεσία των Ενόπλων Δυνάμεων. 

Ταυτόχρονα όμως, ο Παπανδρέου δεχόταν πιέσεις υπέρ της διατήρησης του Πιπιλή από τον Βασιλιά Κωνσταντίνο.

Ο Πιπιλής παρέμεινε στην θέση του αρχηγού ΓΕΕΘΑ στις κρίσεις του 1964, αλλά την επόμενη χρονιά αποστρατεύτηκε και την θέση του πήρε ο στρατηγός Κωνσταντίνος Τσολάκας (άνθρωπος του Παπανδρέου).

Η περίοδος της ηγεσίας του Πιπιλή στο ΓΕΕΘΑ συνέπεσε με την έξαρση του Κυπριακού (διακοινοτικές συγκρούσεις, ανάπτυξη ειρηνευτικής δύναμης του ΟΗΕ, αποστολή ελληνικής μεραρχίας) αλλά ο ίδιος δεν είχε σημαντική ανάμειξη στα γεγονότα (σε αντίθεση με τον αρχηγό ΓΕΣ Ιωάννη Γεννηματά) παρόλο που συμμετείχε σε αρκετές συσκέψεις και παρουσίασε διάφορα σχέδια στην κυβέρνηση.

Ο Ιωάννης Πιπιλής απεβίωσε το 1992, σε ηλικία 89 ετών. Ανηψιά του είναι η δημοσιογράφος και πολιτικός Φωτεινή Πιπιλή.

## Παραπομπές

Κατηγορία:Αρχηγοί Γενικού Επιτελείου Εθνικής Άμυνας (Ελλάδα)
Μαλβίνα Κόπρον

Η **Μαλβίνα Κόπρον** (πολωνικά: *Malwina Kopron*, 16 Νοεμβρίου 1994) είναι Πολωνή αθλήτρια της σφυροβολίας. Στις διακρίσεις της περιλαμβάνονται χάλκινα μετάλλια στο Παγκόσμιο Πρωτάθλημα Στίβου του 2017 και το Ευρωπαϊκό Πρωτάθλημα Στίβου Κάτω των 23 Ετών του 2015, ένα χρυσό και ένα αργυρό στις Πανεπιστημιάδες του 2017 και 2019 και ένα χάλινο μετάλλιο στους Θερινούς Ολυμπιακούς Αγώνες του 2020. Αγωνίζεται στον πολωνικό σύλλογο AZS UMCS που εδρεύει στο Λούμπλιν.

## Καριέρα
Η Κόπρον γεννήθηκε το 1994 στο Πουουάβι της Πολωνίας και ξεκίνησε τη σταδιοδρομία της ως αθλήτρια τόσο της σφυροβολίας, όσο και του ακοντισμού. Πρωτοεμφανίστηκε σε διάφορα μίτινγκ κατά το 2010 και το επόμενο έτος έλαβε μέρος στο Παγκόσμιο Πρωτάθλημα Στίβου Κάτω των 18 Ετών, όπου κατέκτησε τη δεύτερη θέση στη σφυροβολία, η οποία αποτελεί και το κύριο αγώνισμά της, καθώς δεν έχει αγωνιστεί σε κάποια διεθνή διοργάνωση ως ακοντίστρια. Το 2013 κατετάγη τέταρτη στο Ευρωπαϊκό Πρωτάθλημα Στίβου Κάτω των 20 Ετών που διεξήχθη στο Ριέτι της Ιταλίας με ρίψη στα 63,13 μέτρα.

Τον Ιούλιο του 2015 διακρίθηκε στο Ευρωπαϊκό Πρωτάθλημα Στίβου Κ23 στο Ταλίν της Εσθονίας όπου κατέκτησε την τρίτη θέση με καλύτερη ρίψη στα 68,57 μέτρα. Τον επόμενο μήνα η Κόπρον συμμετείχε για πρώτη φορά στο Παγκόσμιο Πρωτάθλημα Στίβου, όπου έμεινε εκτός τελικού καταλαμβάνοντας τη 14η θέση. Το 2016 έφτασε μέχρι τον τελικό του Ευρωπαϊκού Πρωταθλήματος Στίβου όπου κατετάγη στην έκτη θέση. Την ίδια χρονιά έλαβε μέρος στους Ολυμπιακούς Αγώνες του Ρίο, όπου δεν κατάφερε να περάσει στον τελικό, καθώς πήρε την 15η θέση με καλύτερη βολή στα 69,69 μέτρα.

Το 2017 η Κόπρον πέτυχε σημαντικές διακρίσεις, καθώς αρχικά κατέκτησε το χάλκινο μετάλλιο στο Παγκόσμιο Πρωτάθλημα Στίβου (όπου στον τελικό σημείωσε 74,76 μέτρα πίσω από τη συμπατριώτισσά της Ανίτα Βλόνταρτσικ, που κέρδισε το χρυσό και την Κινέζα Γουάνγκ Ζενγκ), ενώ στη συνέχεια κατέκτησε την πρώτη θέση στην Πανεπιστημιάδα της Ταϊβάν, στην οποία συμμετείχε ως φοιτήτρια του Πανεπιστημίου Μαρί Κιουρί-Σκουοντόφσκα, πετυχαίνοντας παράλληλα ρεκόρ αγώνων με ρίψη στα 76,85 μέτρα. Το 2019 ήρθε τέταρτη στο Ευρωπαϊκό Πρωτάθλημα Στίβου του Βερολίνου ερχόμενη πίσω από την εκ νέου πρωταθλήτρια Βλόνταρτσικ, τη Γαλλίδα Ταβερνιέ και την επίσης Πολωνή Τζ. Φιοντόροφ. Την ίδια χρονιά έλαβε μέρος στο Παγκόσμιο Πρωτάθλημα Στίβου του Κατάρ, χωρίς επιτυχία, μένοντας στη 13η θέση.

## Συμμετοχές σε διοργανώσεις

## Παραπομπές


## Εξωτερικοί σύνδεσμοι
* 

Κατηγορία:Πολωνές αθλήτριες της σφυροβολίας
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Πολωνοί αθλητές στο Παγκόσμιο Πρωτάθλημα Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Πολωνοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στη Θερινή Πανεπιστημιάδα 2017
Κατηγορία:Αθλητές του στίβου στη Θερινή Πανεπιστημιάδα 2019
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χάλκινοι Ολυμπιονίκες του στίβου
Κατηγορία:Πολωνοί χάλκινοι Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Ιππότες του Τάγματος της Αναγέννησης της Πολωνίας
Βεατρίκη, κόμισσα του Άρουντελ

H **Βεατρίκη**, πορτογαλ. Beatriz de Avis, infanta de Portugal (π. 1380 - Νοέμβριος 1439), από τον Οίκο των Αβίς ήταν νόθη κόρη του βασιλιά της Πορτογαλίας και με τους γάμους της έγινε διαδοχικά κόμισσα του Αρουντέλ, βαρόνη του Τάλμποτ, κόμισσα του Χάντινγκτον και τέλος κα Φέτιπλεϊς.

## Βιογραφία
Ήταν νόθη κόρη (πριν τον νόμιμο γάμο) του Ιωάννη Α΄ της Πορτογαλίας και της ερωμένης του Ινές Πέρες Εστέβες, κόρης του Πέρο Εστέβες ο Μπαρμπαντάο.

## Οικογένεια
Παντρεύτηκε πρώτα το 1405 τον Θωμά ΦιτςΆλαν 5ο κόμη του Άρντουελ, ο οποίος απεβίωσε το 1415. 

Σε δεύτερό της γάμο η Βεατρίκη παντρεύτηκε τον Γκίλμπερτ, 5ο βαρόνο του Τάλμποτ (π.1383-1418) και μετά τον Ιωάννη Χόλλαντ 2ο δούκα του Έξετερ (1395-1447). 

Τέλος παντρεύτηκε τον οικονόμο (stewart) του Τάλμοτ, τον Θωμά Φέτιπλεϊς του Ιστ Σέφορντ στο Μπέρκσαϊρ.

### Πρόγονοι


## Πηγές
* Rodrigues Oliveira, Ana (2010). Rainhas medievais de Portugal. Dezassete mulheres, duas dinastias, quatro séculos de História (in Portuguese). Lisbon: A esfera dos livros. ISBN 978-989-626-261-7.
* Santos Silva, Manuela (2007). "O casamento de D. Beatriz de Portugal (filha natural de D. João I) com Thomas Fitzalan (Conde de Arundel) – paradigma documental da negociaçião de uma aliança". Problematizar a História (in Portuguese). Casal de Cambra: Caleidoscópio. pp. 77–91. OCLC 828194156.

## Παραπομπές


Βεατρικη
Μαρία Μαλαχτού Παμπαλλή

Η **Μαρία Μαλαχτού Παμπαλλή** είναι Ελληνοκύπρια δικηγόρος και πολιτικός. Διετέλεσε Υπουργός Συγκοινωνιών και Έργων της Κύπρου.

## Βιογραφικά στοιχεία
Η Μαρία Μαλαχτού Παμπαλλή γεννήθηκε στη Λεμεσό το 1961. Σπούδασε νομικά στο Πανεπιστήμιο του Κεντ.  Ακολούθως, έκανε μεταπτυχιακές σπουδές στο ναυτικό και εταιρικό δίκαιο στο Πανεπιστήμιο του Λονδίνου, παίρνοντας πτυχίο Master of Laws. Την περίοδο 1984-1990 εργάστηκε ως δικηγόρος σε ιδιωτικά δικηγορικά γραφεία στη Λεμεσό. 

Τον Ιούλιο του 1990 διορίστηκε στη θέση του δικηγόρου της Κυπριακής Δημοκρατίας στη Νομική Υπηρεσία. Προήχθη στη θέση του δικηγόρου της Δημοκρατίας Α΄ τον Σεπτέμβριο του 1997. Κατείχε τη θέση Ανώτερου Δικηγόρου της Δημοκρατίας από τον Μάιο του 2001 μέχρι τον Ιούλιο του 2007.

Διετέλεσε μέλος της Διεθνούς Ένωσης Εισαγγελέων και συμμετείχε, ως εμπειρογνώμονας της Κυπριακής Δημοκρατίας, σε πολλές Επιτροπές Εμπειρογνωμόνων του Συμβουλίου της Ευρώπης.

Είναι νυμφευμένη με τον Κώστα Παμπαλλή και έχει δύο κόρες.

## Πολιτική διαδρομή
Στις 16 Ιουλίου 2007 διορίστηκε Υπουργός Συγκοινωνιών και Έργων στην Κυβέρνηση Τάσσου Παπαδόπουλου. Στη θέση αυτή παρέμεινε έως τις 29 Φεβρουαρίου 2008 που ολοκληρώθηκε η θητεία της κυβέρνησης.

## Παραπομπές

## Πηγές
*
*

|-

Κατηγορία:Κύπριοι δικηγόροι
Κατηγορία:Υπουργοί Συγκοινωνιών και Έργων (Κύπρος)
Κατηγορία:Κυβέρνηση Τάσσου Παπαδόπουλου 2003
Τζεντ Άλαν

Ο **Τζεντ Άλαν** (**Jed Allan Brown**, Νέα Υόρκη, 1 Μαρτίου 1935 – Παλμ Ντέζερτ, Καλιφόρνια, 9 Μαρτίου 2019) ήταν Αμερικανός ηθοποιός και τηλεοπτικός παρουσιαστής. Είναι ευρύτερα γνωστός για πρωταγωνιστικούς ρόλους σε δημοφιλή σίριαλ της τηλεόρασης, όπως σε εκείνον του C.C. Capwell, στη σειρά Σάντα Μπάρμπαρα.
## Τα πρώτα χρόνια
Απόφοιτος του Πανεπιστημίου της Ουάσινγκτον όπου σπούδασε υποκριτική, ο Άλαν, παράλληλα, εργάστηκε ως ραδιοφωνικός και τηλεοπτικός παρουσιαστής και αθλητικός σχολιαστής, ενώ κατά τη διάρκεια της δεκαετίας του ’60 εμφανίστηκε σε παραστάσεις του θεάτρου Μπρόντγουεϊ. 
## Τηλεοπτικός πρωταγωνιστής
Ο Άλαν υποδύθηκε, κατά καιρούς, αρκετούς ρόλους σε τηλεοπτικές σειρές («σαπουνόπερες»), όπως εκείνους του στυγνού επιχειρηματία C.C. Capwell (*Santa Barbara*, 1986 - 1993), του Don Craig (*Days of Our Lives*, 1971 – 1985), του Rush Sanders (*[[Χτυποκάρδια στο Μπέβερλι Χιλς]]*) ενώ ήταν ο εκπαιδευτής Scott Turner, της διάσημης σκυλίτσας Lassie, στην ομώνυμη σειρά. Υποδύθηκε, επίσης, τον ταραχοποιό Ace Hubbard (*Love of Life*, 1964), τον καθηγητή Paul Britton (*The Secret Storm*, 1964-65), τον Edward Quartermaine (*General Hospital*) και το Harold Johnson (*The Bay*).
## Συγγραφικό έργο
Το Νοέμβριο του 2004 εκδόθηκε το βιβλίο του με τίτλο *Please, Spell the Name Right*, στο οποίο περιγράφει τις εμπειρίες του έπειτα από μία καριέρα 50 ετών στην υποκριτική.
## Προσωπική ζωή και το τέλος
Η Τόμπι Μπράουν ήταν η σύζυγος του Άλαν, από το 1958 έως και τον θάνατό της (2001). Το ζεύγος απέκτησε τρεις γιους. Ο Άλαν απεβίωσε οκτώ μόλις ημέρες μετά τα 84α γενέθλιά του. 
## Παραπομπές


## Εξωτερικοί σύνδεσμοι
* 

Κατηγορία:Αμερικανοί ηθοποιοί
Βεατρίκη, δούκισσα του Βιζέου

H **Βεατρίκη**, πορτογαλ. Beatriz de Avis, infanta de Portugal (13 Ιουνίου 1430 - 30 Σεπτεμβρίου 1506) από τον Οίκο των Αβίς ήταν κόρη του κοντόσταυλου & πρίγκιπα της Πορτογαλίας και με τον γάμο της έγινε δούκισσα του Βιζέου.

## Βιογραφία
Ήταν η δεύτερη κόρη του Ιωάννη κοντόσταυλου & πρίγκιπα της Πορτογαλίας και της Ισαβέλλας  των Μπραγκάνσα, κόρης του Αλφόνσου 1ου δούκα της Μπραγκάνσα.

## Οικογένεια
Παντρεύτηκε το 1447 τον εξάδελφό της Φερδινάνδο των Αβίς 2ο δούκα του Βιζέου  & πρίγκιπα της Πορτογαλίας και είχε τέκνα:
* Ιωάννης π. 1448-1472, 2ος δούκας τού Βιζέου & Μπέζα. Απεβ. 24 ετών.
* Ντιόγκο 1450-1484, 3ος δούκας τού Βιζέου & Μπέζα. Απεβ. 34 ετών.
* Ελεονώρα 1458-1525, παντρεύτηκε τον εξάδελφό της Ιωάννη Β΄ των Αβίς βασιλιά της Πορτογαλίας.
* Ισαβέλλα 1459-1521, παντρεύτηκε τον Φερδινάνδο Β΄ δούκα της Μπραγκάνσα.
* Εμμανουήλ Α΄ 1469-1521, βασιλιάς της Πορτογαλίας.

## Πρόγονοι

## Πηγές
* de Sousa, Antonio Caetano (1735). Historia genealogica da casa real portugueza [Genealogical History of the Royal House of Portugal] (in Portuguese). 2. Lisboa Occidental. p. 167.
* ”Nobreza de Portugal e do Brasil” – Vol. I, page 298 and 312. Published by Zairol Lda., Lisbon 1989.

## Παραπομπές


Κατηγορία:Οίκος των Αβίς
Κατηγορία:Δούκισσες της Πορτογαλίας
Κατηγορία:Ινφάντας της Πορτογαλίας